KÄSKKIRI

Tallinn	12.02.2024 nr 270

Kaitseväe struktuuriüksuste põhimääruste kinnitamine. Käskkirja muutmine

Kaitseväe korralduse seaduse § 24 p 1, Vabariigi Valitsuse 21.06.2018 määruse nr 45 „Kaitseväe põhimäärus“ § 8 lg 2 alusel

1.	Muudan Kaitseväe juhataja 25.01.2024 käskkirjaga nr 154 "Kaitseväe struktuuriüksuste põhimääruste kinnitamine" kinnitatud põhimääruseid alljärgnevalt: 

1.1.	asendan sõjaväepolitsei põhimääruse tekstis sõna "operatsiooniteenistuse" läbivalt sõnaga "operatiivteenistuse".

1.2.	asendan mereväe põhimääruse § 4 lõigetes 2 ja 3 viite põhimääruse § 1 lõikele 4 viitega põhimääruse § 1 lõikele 3.

1.3.	asendan õhuväe põhimääruse § 4 lõigetes 2 ja  3 viite põhimääruse § 1 lõikele 4 viitega põhimääruse § 1 lõikele 3.

1.4.	muudan Kaitseväe peastaabi põhimääruse § 13 lg 6 sõnastust alljärgnevalt:

(6)	Luureosakonna ülesanne on Kaitseväe luurevaldkonna arendustegevuse ja võimearenduse koordineerimine, peastaabi luurealase toetuse korraldamine koostöös luurekeskusega ja  rahvusliku luurehuvi esindamine NATO strateegilisel ja operatsioonitasandil.

2.	Tunnistan kehtetuks Kaitseväe juhataja 03.05.2022 käskkirja nr 773 "Kaitseväe struktuuriüksuste ja peastaabi allüksuste ja osakondade põhimääruste kinnitamine" p 1.

3.	Käskkiri teha teatavaks Kaitseväe juhataja vahetus alluvuses olevatele struktuuriüksuste ülematele.

[ allkirjastatud digitaalselt ]

Martin Herem
Kindral
Kaitseväe juhataja